**ՀԻՄՆԱՎՈՐՈՒՄ**

ՀԱՅԱՍՏԱՆ ՀԱՆՐԱՊԵՏՈՒԹՅԱՆ ԼՈՌՈՒ ՄԱՐԶԻ ՎԱՆԱՁՈՐ ՀԱՄԱՅՆՔԻ ԱՎԱԳԱՆՈՒ 2023 ԹՎԱԿԱՆԻ ՆՈՅԵՄԲԵՐԻ 29–Ի ԹԻՎ 39-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ՄԱՍԻՆ

1. **Իրավական ակտի ընդունման անհրաժեշտությունը.**

Ներկայացված իրավական ակտի ընդունումը պայմանավորված է՝

* Հավելված թիվ 1-ով հաստատել Վանաձոր համայնքի 2023 թվականի բյուջեի կատարման արդյունքում առաջացած պարտքերն ըստ գործառնական և տնտեսագիտական դասակարգմամաբ:
* Հավելված թիվ 2-ով 2024 թվականի բյուջեի եկամտային մասում կատարել փոփոխություններ, հիմք ընդունելով համայնքի բյուջեի տարեսկզբի ազատ մնացորդը հաշվետու տարվա հունվարի 1-ի դրությամբ, որից վարչական մասի միջոցների տարեսկզբի ազատ մնացորդը ենթակա է ուղղման համայնքի բյուջեի վարչական մասից նախորդ տարում ֆինանսավորման ենթակա, սակայն չֆինանսավորված` առկա պարտավորությունների կատարմանը, իսկ մնացած գումարը ենթակա է ուղղման համայնքի բյուջեի ֆոնդային մաս: Պետական բյուջեից կապիտալ ծախսերի ֆինանսավորման նպատակային հատկացումները /տող 1261/ ավելացնել նախորդ տարվա սուբվենցիոն ծրագրերով չիրականավցած աշխատանքների ֆինանսավորման չափով:
* Հավելված թիվ 3-ով 2024 թվականի բյուջեի ծախսային մասում կատարել փոփոխություններ, հիմք ընդունելով՝

Կոմունալ տնտեսության, բարեկարգման և բնապահպանության բաժնի պետի տեղակալի կողմից ներկայացված զեկուցագիրը, որի համաձայն անհրաժեշտություն է առաջացել համայնքի 2024 թվականի բյուջեի ծախսերի գործառնական դասակարգման 05 բաժնի «Աղբահանում» ծրագրի «4213» հոդվածով նախատեսված միջոցներից 13 100 000 /տասներեք միլիոն հարյուր հազար/ ՀՀ դրամ հատկացնել «Վանաձորի քաղաքային տնտեսություն» ՀՈԱԿ-ին, ձեռք բերված չորս աղբատար մեքենաների հետագա շահագործման համար:

Կոմունալ տնտեսության, բարեկարգման և բնապահպանության բաժնի պետի կողմից ներկայացված զեկուցագիրը, որի համաձայն անհրաժեշտություն է առաջացել համայնքի տարածքում պլասմասե աղբարկղերի քանակը ավելացնելու նպատակով 2024 թվականի բյուջեի ծախսերի «Կենցաղային աղբահանություն» ծրագրի  նախատեսված միջոցներից 20 000 000 /քսան միլիոն/ և «Աղբարկղերի և աղբախցերի ախտահանում» ծրագրի  նախատեսված միջոցներից 10 000 000 /տաս միլիոն/ ՀՀ դրամ  հատկացնել «Վանաձորի քաղաքային տնտեսություն» ՀՈԱԿ-ին վերոնշյալ հատվածներում կենցաղային աղբահանություն իրականացնելու համար։

Վանաձորի «Տիկնիկային թատրոն» ՀՈԱԿ-ի տնօրենի զեկուցագիրը, որի համաձայն անհրաժեշտություն է առաջացել տիկնիկայի թատրոնի միջազգային փառատոնին, որը տեղի կունենա Լիպեցկ քաղաքում ՀՈԱԿ-ի մասնակցությունն ապահովելու համար 2024 թվականի բյուջեով հատկացնել անհրաժեշտ ֆինանսական միջոցներ։

«Վանաձոր համայնքի թիվ 31 մանկապարտեզ» ՀՈԱԿ-ի տնօրենի զեկուցագիրը, որի համաձայն անհրաժեշտություն է առաջացել մանկապարտեզը ջեռուցման համակարգով ապահովելու համար 2024 թվականի բյուջեով հատկացնել լրացուցիչ ֆինանսական միջոցներ։

Վանաձորի «Կառլոս Աբովյանի անվան կերպարվեստի թանգարան» ՀՈԱԿ-ի տնօրենի զեկուցագրերը, որոնց համաձայն անհրաժեշտություն է առաջացել թանգարանի հիմնադրման 50-ամյակի հոբելյանական տարին պատշաճ մակարդակով կազմակերպելու գործընթացում նախատեսված ծրագիրն իրականացնելու և թանգարանի հակահրդեհային խախտումները վերացնելու համար 2024 թվականի բյուջեով հատկացնել անհրաժեշտ ֆինանսական միջոցներ:

Վանաձորի «Ստ. Աղաջանյանի անվան գեղարվեստի դպրոց ԿՈՒՀ» ՀՈԱԿ-ի տնօրենի զեկուցագրերը, որոնց համաձայն անհրաժեշտություն է առաջացել դպրոցի գազաֆիկացման շինաշխատանքների կատարման համար բյուջեով հատկացնել անհրաժեշտ ֆինանսական միջոցներ:

Զարգացման ծրագրերի, արտաքին կապերի և տեղեկատվական տեխնոլոգիաների բաժնի պետի կողմից ներկայացված զեկուցագրերը, որոնց համաձայն անհրաժեշտություն է առաջացել.

* GIZ-ի և Վանաձորի համայնքապետարանի հետ համատեղ իրականացվող «Խելացի կանգառներ»՝ ավտոբուսային կանգառների կառուցում ծրագրի իրականացման համար 2024 թվականի բյուջեում կատարել փոփոխություն համայնքի ներդրման չափով՝ 4 000 000 ՀՀ դրամ:
* Վանաձորի քաղաքապետարանը դեռևս 2020թ. հաանդիսանում է Բաց կառավարման գործընկերության անդամ տեղական մակարդակում՝ Հայաստանում առաջինը։ Այս տարի մայիս ամսին անց է կացվելու ԲԿԳ շաբաթ, որի նպատակն է հանրությանն իրազեկել Բաց կառավարության գործընկերության մասին, ներկայացնել համայնքի հանձնառությունները և նաև կատարված աշխատանքները։ Անհրաժեշտություն է առաջացել բյուջեից հատկացնել 1 500 000 ՀՀ դրամ միջոցառումները կազմակերպելու համար:
* 29.11.2023թ. Վանաձոր համայնքի ավագանու թիվ 53 «Վանաձոր համայնքում մասնակցային բյուջետավորման գործընթաց իրականացնելու նպատակով գումար հատկացնելու մասին» որոշման հիման վրա հայտարարված Մասնակցային բյուջետավորման գործընթացում համայնքի բնակիչները ներկայացրել են 9 առաջարկ, որոնցից 4 համապատասխանել  է ավագանով սահմանված չափանիշներին։ Հաղթող է ճանաչվել «Մեկ քայլ առաջ դեպի համընդհանուր նախադպրոցական ներառական կրթություն» ծրագիրը, որի նպատակն է Վանաձոր համայնքի մանկապարտեզներում հիմնել նորարարական զգայական ներառման սենյակներ և նրանցում առկա նյութատեխնիկական միջոցներ և որոնցից կօգտվեն մանկապարտեզներ այցելող բոլոր երեխաները: Գործընթացները կազմակերպելու համար անհրաժեշտություն է առաջացել բյուջեում կատարելու համապատասխան փոփոխություն:

Ճարտարապետության և քաղաքաշինության բաժնի պետի կողմից ներկայացված զեկուցագիրը, որի համաձայն անհրաժեշտություն է առաջացել մասնակի հիմնանորոգել Վանաձորի Տիկնիկային թատրոնի շենքի տանիքը և բարեկարգել շուրջ սալվածքը:Նշված աշխատանքների համար կապիտալ ծախսերը կկազմեն 15 000 000 ՀՀ դրամ։

1. **Առաջարկվող կարգավորման նպատակը.**

Կատարելով փոփոխություններ Վանաձոր համայնքի 2024 թվականի բյուջեի եկամտային և ծախսային մասերում, կարգավորման նպատակն է վերացնել և բարելավել համայնքում առկա խնդիրներն ու խոչընդոտները:

1. **Նախագծերի մշակման գործընթացում ներգրավված ինստիտուտները և անձինք.**

Նախագիծը մշակվել է Վանաձորի համայնքապետարանի աշխատակազմի կողմից:

1. **Ակնկալվող արդյունքը.**

Փոփոխությունների արդյունքում ակնկալվում է ունենալ համայնքի իրատեսական ճշտված բյուջե և իրականացնել վերը նշված այն բոլոր ծախսային ծրագրերը, որոնց արդյունքում կկարգավորվեն համայնքի առջև դրված նպատակներն ու խնդիրները: